กินยาคุมฉุกเฉินไป 3 กล่องในเดือนเดียว ตอนนี้มันคล้ายๆ เลือดออกจากช่องคลอดแต่สีอ่อนกว่า ออกมาไม่มาก พอเข้าห้องน้ำทำความสะอาดก็หายไปแต่มีตกขาวมาแทนซึ่งปกติเป็นตกขาวอยุ่แล้วด้วย แต่ตกขาวไม่มีกลิ่นไม่คัน อยากทราบว่าจะเป็นอันตรายอะไรรึป่าวคะ ? แล้วถ้าเรากินยาสมุนไพรพวกบำรุงมดลูกขับน้ำคาวปลา ได้ไม่ ?
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%โดยผลข้างเคียงจากการใช้ยา อาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังการรับประทานยาคุมฉุกเฉินไป 3 กล่องในเดือนเดียว จัดว่าเป็นปริมาณที่ค่อนข้างมาก จึงอาจทำให้มีผลข้างเคียงดังกล่าวมาได้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น ยังไม่ควรซื้อยาสมุนไพรหรือยาขับน้ำคาวปลามากินเองเด็ดขาด เพราะอาจทำให้มีอาการเป็นมากขึ้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก